กลุ่มสื่อสารร่วงยกแผง หลังกทค.มีมติเลื่อนประมูลคลื่น 900MHz เป็น 15 ธ.ค.
กลุ่มสื่อสารร่วงยกแผง หลังกทค.มีมติเลื่อนประมูลคลื่น 900MHz เป็น 15 ธ.ค.
2 พ.ย. 2558

ผู้สื่อข่าวรายงานว่า ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 15.23 น.อยู่ที่ 5.60 บาท ลบ 0.05 บาท หรือ 0.88% มูลค่าการซื้อขาย 1.52 พันล้านบาท  
ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 15.23 น.อยู่ที่ 231 บาท ลบ 2.00 บาท หรือ 0.86% มูลค่าการซื้อขาย 572.99 ล้านบาท  
ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 15.23 น.อยู่ที่ 66.50 บาท ลบ 1.50 บาท หรือ 2.21% มูลค่าการซื้อขาย 218.05 ล้านบาท  
โดยหุ้นสื่อสารขนาดใหญ่กอดคอร่วงสวนตลาด หลังจากนายฐากร ตัณฑสิทธ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(กสทช.)เปิดเผยว่า ที่ประชุมคณะกรรมการกิจการโทรคมนาคม(กทค.)วันนี้มีมติให้เลื่อนวันประมูลคลื่นความถี่ 900 MHz ออกไปเป็น 15 ธ.ค.58 ตามกำหนดเดิม จากที่ก่อนหน้าเร่งวันประมูลขึ้นมาเป็นวันที่ 12 พ.ย.58 เนื่องจากมีเสียงค้านจากนักวิชาการจะมีพฤติกรรมสมยอมราคาหากประมูลใกล้กับคลื่น 1800 MHz ทำให้รัฐเสียประโยชน์
 